**Ministru kabineta noteikumu projekta „Grozījums Ministru kabineta 2014. gada 14. oktobra noteikumos Nr. 633 “Autoceļu un ielu būvnoteikumi””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījums Ministru kabineta 2014. gada 14. oktobra noteikumos Nr. 633 “Autoceļu un ielu būvnoteikumi”” (turpmāk – projekts) izstrādāts, lai valsts autoceļu vienkāršotās atjaunošanas būvuzraudzību var veikt pie būvniecības ierosinātāja nodarbināts būvspeciālists, pamatojoties uz darba devēja rīkojumu.Ministru kabineta noteikumu projektu nepieciešams pieņemt līdz 2018. gada 5. jūnijam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Satiksmes ministrijas iniciatīva, lai nekavētu autoceļu segumu atjaunošanas darbu izpildi 2018. gada būvdarbu sezonā un nodrošinātu to plānotajos apjomos un kvalitātē atbilstoši budžetā piešķirtajiem līdzekļiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada 20. martā Ministru kabineta sēdē tika pieņemti grozījumi Ministru kabineta 2014. gada 14. oktobra noteikumos Nr. 633 “Autoceļu un ielu būvnoteikumi” (turpmāk – Noteikumi Nr. 366), kur viens no mērķiem bija atvieglot administratīvo slogu vienkāršākiem būvniecības procesiem un precizēt valsts autoceļu būvniecības procesu atbilstoši vispārējai praksei, tajā pašā laikā nepieļaujot, ka prasību vienkāršošana atstātu ietekmi uz būvniecības kvalitāti un drošību. Šī iemesla dēļ noteikumos precīzi definēti arī vienkāršotās atjaunošanas darbi, attiecībā uz kuriem bija paredzēts, ka ieviešot vienotus principus dažādās būvniecības nozarēs, vienkāršotas atjaunošanas gadījumā būvuzraudzība nav jāveic un kompetentu darbu kvalitātes uzraudzību drīkst nodrošināt pats pasūtītājs.Tomēr plānotais vienotais regulējums būvniecībā kopumā vēl nav ieviests un pašreizējā situācija autoceļu nozarē norāda, ka ņemot vērā veicamo būvdarbu apjomu, jau 2018. gadā sertificētu būvuzraudzības speciālistu skaits nav pietiekams, lai nodrošinātu visu sezonā plānoto būvdarbu apjoma izpildi. Šāda tendence iezīmējās jau iepriekšējā būvdarbu sezonā (ņemot vērā arī to, ka VAS “Latvijas Valsts ceļi” nav vienīgais pasūtītājs ceļu būvē), tomēr šogad būtisko būvuzraudzības apjoma pieaugumu rada ne tik daudz investējamo līdzekļu apjoms un (kaut arī iespaidīgie) ES līdzfinansētie autoceļu pārbūves darbi, cik objektu skaita ziņā apjomīgie dažādi segumu atjaunošanas darbi valsts vietējo un reģionālo autoceļu tīklā, kuru izpilde ir ārkārtīgi būtiska, sabiedrības ilgi gaidīta, bet šobrīd apdraudēta. Liela daļa šo objektu atbilst Noteikumos Nr. 663 definētajiem vienkāršotās atjaunošanas projektiem, taču esošā tiesiskā regulējuma dēļ nedarbojas iepriekš ar ieinteresētajām pusēm konceptuāli panāktā vienošanās atvieglot procedūras un ietaupīt finanšu resursus, netērējot tos darbu kvalitātes kontrolei, kuru valsts pārvalde ir spējīga un kompetenta nodrošināt saviem spēkiem, vienlaikus nodrošinot un nepazeminot kvalitātes prasības darbiem, kur nepieciešama profesionāla būvuzraudzība.Uz to, ka dažādu savstarpēji saistītu iemelsu dēļ nav iespējams nodrošināt būvuzraudzību atbilstoši tām prasībām, kādas noteiktas būvdarbu līgumos, atkārtoti norādījusi arī Transportbūvju inženieru asociācija, rosinot pārskatīt atbildīgo būvuzraugu noslodzi objektos un samazināt to.Ministru kabineta 2014. gada 18. augusta noteikumu Nr. 500 “Vispārīgie būvnoteikumi” 123. punkts noteic, ka speciālajos noteikumos noteiktajos gadījumos pirmās un otrās grupas inženierbūvju būvuzraudzību var veikt būvspeciālists uz darba devēja rīkojuma pamata.Pamatojoties uz iepriekš minēto, lai nekavētu autoceļu segumu atjaunošanas darbu izpildi 2018. gada būvdarbu sezonā un nodrošinātu to plānotajos apjomos un kvalitātē atbilstoši budžetā piešķirtajiem līdzekļiem, nepieciešams steidzamības kārtībā virzīt izskatīšanai Ministru kabineta sēdē grozījumu Ministru kabineta 2014. gada 14. oktobra noteikumos Nr. 663 “Autoceļu un ielu būvnoteikumi”, papildinot ar 28.1 punktu, kas noteic, ka valsts autoceļa vienkāršotai atjaunošanai būvuzraudzību var veikt pie būvniecības ierosinātāja nodarbināts būvspeciālists, pamatojoties uz darba devēja rīkojumu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS „Latvijas Valsts ceļi”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts akciju sabiedrība „Latvijas Valsts ceļi”, būvuzraugi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2018. gada 18.maijā projekts publicēts Satiksmes ministrijas mājas lapā sadaļā „Izstrādē esošie attīstības plānošanas dokumenti un tiesību akti ”. |
| 2. | Sabiedrības līdzdalība projekta izstrādē | Sadaļa tiks papildināta. |
| 3. | Sabiedrības līdzdalības rezultāti | Sadaļa tiks papildināta. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VAS „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs U. Augulis

Vīza: valsts sekretārs K. Ozoliņš

2018.05.30. 14:41

807

K. Marinska,

67028066, Karina.Marinska@sam.gov.lv

A. Granīta,

67028157, Andra.Granita@lvceli.lv